Clay Hill (London)

Clay Hill er et område i bydelen Enfield i London. Det ligger nord for Enfield Town, og er hovedsakelig et boligområde. Det er også en rekke butikker. Det grenser til Crews Hill i nord og utgjør deler av Londons grønne belte. Blant de steder av interesse er Clay Hill House, Whitewebbs Park, Hillyfields Park og Forty Hall.

Vertshuset The Rose and Crown ligger i hjertet av grenden fra den tid da det ble bygget, noe som kan ha vært helt tilbake til 1522. På den tiden var veien og bosetningen kjent som Bridge Street, men begge deler hadde blitt til Clay Hill ved 1754.«Clay Hill, Enfield», Hidden London Stedsnavnet er Clay Hill nedtegnet som Clayhyll (1524), Clayhillgate (1636). Dets betydning er tilsynelatende selvforklarende, «leirehøyde», men imidlertid er det lokale slektsnavnet Claysmore, tidligere Clayes More Grove (1610), assosiert med familien til William atte Cleye (det er «leirete sted»; 1274), og John Clay (1420).  Stedsnavnet kan således være avledet fra etternavnet framfor ordet clay = «leire».Mills A.D. (2001): Oxford Dictionary of London Place Names, ISBN 0-19-860957-4, s. 49

I forbindelse med Kruttkomplottet hadde Guy Fawkes og de andre konspiratørene et skjulested i Whitewebbs Lane i Clay Hill. Fawkes skal også ha frekventert puben King and Tinker, som den gang het The White Hart.«Gunpowder Plot»

 Referanser 

Kategori:Steder i Enfield